 ออสซี่ผวาทั้งประเทศ เจอสตรอว์เบอร์รีฝังเข็มในหลายรัฐ หามส่งรพ.แล้ว1
(ภาพจากยูทูบ),ทางการออสเตรเลียเร่งติดตามหาคนร้าย ฝังเข็มในสตรอว์เบอร์รี หวังทำร้ายผู้คน หลังพบสตรอว์เบอร์รีฝังเข็มแล้วใน 6 รัฐ มีชายกินเข้าไปจนต้องหามส่งโรงพยาบาล ทำเอาผู้คนหวาดกลัวกันทั้งประเทศ,เมื่อ 17 ก.ย.61 สำนักข่าว,บีบีซี ,รายงานว่า ชาวออสเตรเลียกำลังหวาดผวาทั้งประเทศ หลังมีผู้ประสงค์ร้ายแอบซ่อนเข็มไว้ในผลสตรอว์เบอร์รี จนทำให้มีชายคนหนึ่งได้รับบาดเจ็บ ถูกเข็มปักคอหลังกินสตรอว์เบอร์รี จนต้องถูกนำตัวส่งโรงพยาบาล ขณะที่มีรายงานพบใน 6 รัฐและดินแดนของประเทศออสเตรเลียแล้ว,ด้านนายเกร็ก ฮันต์ รมว.สาธารณสุขของออสเตรเลีย ได้มีคำสั่งให้สำนักงานความปลอดภัยด้านอาหารของออสเตรเลียและนิวซีแลนด์ เร่งสืบหาตัวการแอบฝังเข็มลงไปผลสตรอว์เบอร์รี ที่กำลังทำให้ชาวออสเตรเลียหวาดกลัวทั่วประเทศ โดยรมว.สาธารณสุขออสเตรเลียได้เรียก เป็นการ ก่ออาชญากรรมที่โหดร้าย ที่ประสงค์จะทำร้ายผู้คน,บีบีซี รายงานด้วยว่า ได้มีการเรียกคืนสตรอว์เบอร์รีที่จัดจำหน่ายโดยบริษัทหลายแห่งมาตรวจสอบ ขณะที่ผู้ค้าสตรอว์เบอร์รีรายใหญ่สุดในนิวซีแลนด์ 2 บริษัท ได้หยุดการซื้อสตรอว์เบอร์รีจากออสเตรเลียแล้ว ซึ่งเป็นมาตรการระมัดระวังความปลอดภัยตั้งแต่เมื่อวันจันทร์ที่ 17ก.ย. อย่างไรก็ตาม ขณะที่เจ้าหน้าที่ในพื้นที่ของออสเตรเลีย ได้ดำเนินการตรวจสอบสืบหาคนร้ายซ่อนเข็มใส่ในผลสตรอว์เบอร์รี ปรากฏว่ายังไม่พบผู้ต้องสงสัยแต่อย่างใด,ทั้งนี้ มีการพบเข็มถูกซ่อนไว้ในผลสตรอว์เบอร์รีเป็นครั้งแรกในรัฐควีนส์แลนด์ ของออสเตรเลียเมื่อสัปดาห์ก่อน ก่อนที่จะมีการพบเข็มในสตรอว์เบอร์รีในหลายรัฐ ทั้งนิว เซาท์เวลส์, วิคตอเรีย, ออสเตรเลีย แคพิทอล เทร์ริทอรี, รัฐเซาท์ ออสเตรเลีย และแทสมาเนีย ขณะที่เจ้าหน้าที่ตำรวจและเกษตรกรปลูกสตรอว์เบอร์รีคาดว่าการพบเข็มในสตรอว์เบอร์รีบางผล อาจเป็นการกระทำ ลอกเลียนแบบ โดยทางการรัฐควีนส์แลนด์ได้ตั้งเงินรางวัลให้แก่คนแจ้งข้อมูลเบาะแสการก่ออาชญากรรมครั้งนี้ ถึง 100,000 ดอลลาร์ออสเตรเลีย หรือราว 72,000 ดอลลาร์สหรัฐฯ (ประมาณ 2.3 ล้านบาท)เลยทีเดียว
ทางการออสเตรเลียเร่งติดตามหาคนร้าย ฝังเข็มในสตรอว์เบอร์รี หวังทำร้ายผู้คน หลังพบสตรอว์เบอร์รีฝังเข็มแล้วใน 6 รัฐ มีชายกินเข้าไปจนต้องหามส่งโรงพยาบาล ทำเอาผู้คนหวาดกลัวกันทั้งประเทศ
สตรอว์เบอร์รีฝังเข็ม,สตรอว์เบอรีอันตราย,ออสเตรเลีย,ฝังเข็มในสตรอว์เบอร์รี